Document ID: 31994R1131

ΚΑΝΟΝΙΣΜΟΣ (ΕΚ) αριθ. 1131/94 ΤΟΥ ΣΥΜΒΟΥΛΙΟΥ της 16ης Μαΐου 1994 που τροποποιεί τον κανονισμό (ΕΟΚ) αριθ. 337/75 περί δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι οι αντιπρόσωποι των κυβερνήσεων των κρατών μελών που συνήλθαν σε επίπεδο αρχηγών κρατών ή κυβερνήσεων, κατά την έγκριση της απόφασης της 29ης Οκτωβρίου 1993 σχετικά με τον καθορισμό της έδρας ορισμένων οργανισμών και υπηρεσιών των Ευρωπαϊκών Κοινοτήτων καθώς και της Ευρωπόλ (4), ενέκριναν, κατόπιν κοινής συμφωνίας, δήλωση σχετικά με τον καθορισμό της έδρας του Ευρωπαϊκού Κέντρου για την Ανάπτυξη της Επαγγελματικής Κατάρτισης-
ότι πρέπει να τροποποιηθεί ο κανονισμός (ΕΟΚ) αριθ. 337/75 του Συμβουλίου της 10ης Φεβρουαρίου 1975 περί δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης (5), όσον αφορά την έδρα του Κέντρου-
ότι θα πρέπει να αποφασίσει αργότερα για τις πλευρές της πρότασης που αφορούν το προσωπικό του Κέντρου- ότι ο παρών κανονισμός δεν προδικάζει την κατάσταση του προσωπικού του Κέντρου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 337/75 το τρίτο εδάφιο αντιακαθίσταται από το ακόλουθο κείμενο:
"Το Κέντρο δεν έχει κερδοσκοπικό σκοπό. Η έδρα του ορίζεται στη Θεσσαλονίκη."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Μαΐου 1994.

Labels: 10
18
15
4